庫頁島

庫頁島（fu3 jip6 dou2）；俄文：Сахалин，音譯：薩哈林島（saat3 haa1 lam4 dou2）；日文：樺太からふと(Karafuto)）係俄羅斯最大嘅島。喺咸豐十年中俄北京條約割畀沙俄之前，原係大清最大嘅島。庫頁島喺北太平洋，日本北面。地形南北狹長，有超過6000條河同1600個湖，主要河流有特米河同波羅奈河。冬季寒冷，夏季短但係涼同多霧，喺地震帶。 地理 庫頁島喺黑龍江海口東部、東面同北面有鄂霍次克海、西隔韃靼海峽同大陸望住、南面係拉彼魯茲海峽同日本北海道對住。南北長984公里，東西闊6-160公里，面積7.64萬平方公里。北部地勢低，中南部多山，最高海拔1609米。島上有森林、石油、天然氣、煤等嘅資源，漁產豐富。但係由於喺地震帶而成日地震。 史 庫頁島舊時係中國領土，1858年同1860年大清簽《璦琿條約》同《中俄北京條約》將成個島割畀沙俄，1905年沙俄响日俄戰爭入面戰敗，簽署《樸茨茅斯條約》將個島南面割畀日本，到1945年由蘇聯收返成個島。 喺亞洲位置